คําสั่งกรมบังคับคดี

ที่ 32/2554

เรื่อง การปฏิบัติงานบังคับคดีล้มละลายกรณีบังคับตามสิทธิของเจ้าหนี้มีประกันตามมาตรา 95

---------------------------------

          ตามที่กรมบังคับคดีได้มีคําสั่งกรมบังคับคดีที่ 486/2553 ลงวันที่ 2 ธันวาคม 2553 เรื่อง การปฏิบัติงานบังคับคดีล้มละลายกรณีบังคับตามสิทธิของเจ้าหนี้มีประกันตามมาตรา 95 เพื่อกําหนด แนวทางการปฏิบัติงานของเจ้าพนักงานพิทักษ์ทรัพย์เกี่ยวกับวิธีจัดการทรัพย์สินของลูกหนี้ในคดีล้มละลาย กรณีบังคับตามสิทธิของเจ้าหนี้มีประกันตามมาตรา 95 แห่งพระราชบัญญัติล้มละลาย พุทธศักราช 2483 เป็นไปด้วยความรวดเร็ว ถูกต้อง เหมาะสม และเป็นไปในแนวทางเดียวกัน นั้น โดยที่กรณี มีความจําเป็นต้องปรับปรุงคําสั่งดังกล่าวเพื่อให้การปฏิบัติงานมีประสิทธิภาพยิ่งขึ้น

          อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พุทธศักราช 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 9) พ.ศ. 2550 จึงมีคําสั่งให้ถือปฏิบัติ ดังนี้


ข้อ ๑ ให้ยกเลิกความในข้อ 2 และ ข้อ 3 ตามคําสั่งกรมบังคับคดีที่ 486/2553 ลงวันที่ 2 ธันวาคม 2553 และให้ใช้ความต่อไปนี้แทน

          ข้อ 2 ในกรณีเจ้าหนี้มีประกันยื่นคําร้องตามมาตรา 95 แห่งพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ดําเนินการดังต่อไปนี้

          2.1 ให้เจ้าพนักงานพิทักษ์ทรัพย์ตรวจสอบและรวบรวมข้อมูลเกี่ยวกับทรัพย์สิน อันเป็นหลักประกันและหนี้ที่มีประกัน หากเจ้าพนักงานพิทักษ์ทรัพย์เห็นว่าการดําเนินการบังคับเอากับทรัพย์สิน ดังกล่าวจะไม่เป็นประโยชน์ต่อกองทรัพย์สินของลูกหนี้ในคดีล้มละลาย ให้เจ้าพนักงานพิทักษ์ทรัพย์ แจ้งงดําเนินการ

          2.2 ในกรณีที่เจ้าพนักงานพิทักษ์ทรัพย์เห็นว่าการ ดําเนินการบังคับเอากับทรัพย์สิน ดังกล่าวอาจจะมีประโยชน์ต่อกองทรัพย์สินของลูกหนี้ในคดีล้มละลาย ให้เจ้าพนักงานพิทักษ์ทรัพย์นําเสนอ ต่อที่ประชุมเจ้าหนี้เพื่อพิจารณาว่าประสงค์จะดําเนินการต่อทรัพย์สินอันเป็นหลักประกันหรือไม่

          2.3 หากที่ประชุมเจ้าหนี้มีมติให้ดําเนินการ ให้เจ้าพนักงานพิทักษ์ทรัพย์ทําการสอบสวน และมีคําสั่งต่อไป ค่าใช้จ่ายในการยึดและขายทอดตลาดทรัพย์ให้กองทรัพย์สินของลูกหนี้เป็นผู้รับผิดชอบ

          2.4 หากที่ประชุมเจ้าหนี้มีมติไม่เห็นชอบให้ดําเนินการ ให้เจ้าพนักงานพิทักษ์ทรัพย์ ดําเนินการเกี่ยวกับทรัพย์สินอันเป็นหลักประกันนั้น

          2.5 ในกรณีที่งดดําเนินการ หากไม่มีกิจการและทรัพย์สินใดค้างดําเนินการให้ทําการ ขอปิดคดีต่อไป การงดดําเนินการนี้ไม่ตัดสิทธิเจ้าหนี้มีประกันที่จะไปดําเนินการบังคับต่อทรัพย์สินอันเป็นหลักประกัน

          ข้อ 3 ในกรณีที่มีการยึดทรัพย์สินอันเป็นหลักประกันโดยเจ้าหนี้มีประกันที่ยื่นคําร้อง ตามมาตรา 95 ไว้ในคดีแพ่งอยู่ก่อนแล้ว ให้เจ้าพนักงานพิทักษ์ทรัพย์ดําเนินการตามแนวทางในข้อ 2 และหากงดําเนินการให้แจ้งต่อเจ้าหนี้มีประกันและเจ้าพนักงานบังคับคดีทราบและแจ้งด้วยว่าเป็นหน้าที่ ของเจ้าหนี้ดังกล่าวที่จะดําเนินการต่อไปในคดีแพ่งนั้น


ข้อ ๒ นอกจากที่แก้ไขคําสั่งนี้ ให้เจ้าพนักงานพิทักษ์ทรัพย์ถือปฏิบัติตามคําสั่งกรมบังคับคดี ที่ 486/2553 ลงวันที่ 2 ธันวาคม 2553 เรื่อง การปฏิบัติงานบังคับคดีล้มละลายกรณีบังคับตามสิทธิ ของเจ้าหนี้มีประกันตามมาตรา 45 ต่อไป


ผู้มีอํานาจลงนาม -                                                                                                    สั่ง ณ วันที่ 24 เดือน มกราคม พ.ศ. 2554

 

                                                                                                             (ลงชื่อ) วิศิษฎ์ วิศิษฏ์สรอรรถ

                                                                                                               (นายวิศิษฏ์ วิศิษฏ์สรอรรถ)

                                                                                                                  อธิบดีกรมบังคับคดี